OpenLLM-France/wikimedia huggingface dataset:
# Tord mosquiter cua-roig

El tord mosquiter cua-roig (Neocossyphus rufus) és un ocell de la família dels túrdids (Turdidae).

## Hàbitat i distribució

Viu entre la malesa del bosc a les terres baixes del sud de Camerun, Guinea Equatorial, el Gabon, República del Congo, nord i nord-est de la República Democràtica del Congo, sud de Somàlia, oest d'Uganda, sud-est de Kenya, nord-est de Tanzània i l'illa de Zanzíbar.

## Referències

* ↑ «Tord mosquiter cua-roig». Cercaterm. TERMCAT, Centre de Terminologia. Rev. 20/01/2022(català)
# Mandelbrot

«Mandelbrot» té aquests significats:
* Benoît Mandelbrot: Matemàtic, el creador del mot fractals i un dels seus principals divulgadors.
* Conjunt de Mandelbrot: Subconjunt del nombres complexos, un dels fractals del pla complex més conegut.
# Tautoni

El tautoni és un àtom exòtic format, per analogia amb el muoni, per un estat lligat d'un leptó anti-tau i d'un electró: τ$^+$e$^−$. La seva detecció és important com a test de precisió de la teoria de l'electrodinàmica quàntica.
Un altre àtom 'oni' similar, a vegades anomenat tautoni autèntic, és el format per la combinació de dos tauons, τ$^+$τ$^−$, que és molt difícil de detectar donada la vida mitjana molt curta del tau a les energies (no-relativistes) necessàries per a formar aquest àtom.

## Referències

* ↑ Brodsky, Stanley J.; Lebed, Richard F. «Production of the Smallest QED Atom: True Muonium (μ$^+$μ$^−$)». Physical Review Letters, 102, 21, 2009, pàg. 213401. arXiv: 0904.2225. Bibcode: 2009PhRvL.102u3401B. DOI: 10.1103/PhysRevLett.102.213401.
* ↑ d’Enterria, David; Perez-Ramos, Redamy; Shao, Hua-Sheng «Ditauonium spectroscopy» (en anglès). The European Physical Journal C, 82, 10, 18-10-2022, pàg. 923. DOI: 10.1140/epjc/s10052-022-10831-x. ISSN: 1434-6052.
# The Brotherhood II: Young Warlocks

The Brotherhood II: Young Warlocks és una pel·lícula de David Decoteau, la segona de la sèrie The Brotherhood, estrenada el 2001.

## Argument

En una exclusiva escola privada, l'acadèmia Chandler, tres amics John, Marcus i Matt són els marginats de la classe. Constantment en problemes amb l'escola, intimidats pels altres estudiants i incapaços de lligar amb les noies que desitgen, sospiren per ser populars. Quan el misteriós i atractiu Luc arriba al campus, tenen l'oportunitat de canviar les seves vides. Luc inicia els tres amics en un misteriós i estrany ritual gràcies al qual guanyaran la popularitat i el respecte que mai no haguessin imaginat. Però alhora Marcus i Matt es veuran arrossegats per un món de mort, destrucion i corrupció que farà comprendre John: Luc vol alguna cosa d'ell i els seus amics... les seves ànimes!

## Repartiment

* Forrest Cochran: Luc
* Sean Faris: John Van Owen
* Stacey Scowley: Mary Stewart
* Jennifer Capo: Mrs. Stevens
* Justin Allen: Matt Slayton
* C. J. Thomason: Marcus Ratner
* Noah Frank: Harlan Ratcliff
* Greg Lyczkowski: Randall
* Julie Briggs: Headmistress Grimes
* Ari Welkom: Alex
* Holly Sampson: Trini

## Referències

* ↑ «The Brotherhood II: Young Warlocks». The New York Times.

## Vegeu també

* The Brotherhood
* The Brotherhood III, pel·lícula de David DeCoteau estrenada el 2002.
* The Brotherhood IV: The Complex.
* The Brotherhood V: Alumni
* The Brotherhood VI
# The Brotherhood V: Alumni

The Brotherhood V és una pel·lícula de David Decoteau, estrenada el 2009.

## Argument

Aquesta és la cinquena part de la sèrie Brotherhood.
La pel·lícula comença amb un noi de l'institut llegint una nota de la noia que el posa calent per trobar-la a la dutxa del vestidor de noies després del ball. I seguim aquest xicot mentre vaga per les aules buides durant gairebé deu minuts intolerables!

## Repartiment

* Maria Aceves :Betty
* Preston Davis : Schwartz
* Lindsey Landers: Amy
* Arthur Napiontek: Ted
* Brett Novek: Randall
* Nathan Parsons: Holden
* Oskar Rodriguez: Leslie

## Vegeu també

* The Brotherhood
* The Brotherhood II: Young Warlocks, pel·lícula de David Decoteau la segona de la sèrie The Brotherhood, estrenada el 2001.
* The Brotherhood III, pel·lícula de David DeCoteau estrenada el 2002.
* The Brotherhood IV: The Complex
* The Brotherhood VI

## Referències

* ↑ «The Brotherhood V: Alumni». IMDb.
* ↑ «The Brotherhood V: Alumni». rottentomatoes.
# Teatre de la crueltat

El teatre de la crueltat és un moviment teatral molt heterogeni, inspirat en les idees de l'escriptor francès Antonin Artaud, exposades en el seu llibre El teatre i el seu doble (1938). Entre els més importants autors influïts pel teatre de la crueltat hi ha: Peter Weiss, Fernando Arrabal, David Mamet, Martin McDonagh, El Living Theatre de New York, Alejandro Jodorowsky i en menor mesura, Harold Pinter.
# Teriyaki

Teriyaki (en japonès 照り焼き, o també テリヤキ) és un plat de la cuina japonesa elaborat a base de carn o peix, en què els ingredients es deixen marinar en una salsa feta amb shôyu, mirin i gingebre. Posteriorment, es rosteixen i es caramel·litzen amb la mateixa salsa a la qual s'ha afegit sucre i sake.

## Enllaços externs

* Recepta de cuina per fer pollastre teriyaki. (castellà)
# Vicent Chilet Torrent

Vicent Chilet Torrent (Albal, Horta Sud, 7 de juliol de 1977) és un periodista valencià, especialitzat en periodisme esportiu i autor de narrativa amb la novel·la de viatges Slow West.
Va començar com a periodista en 1998, quan feia primer de carrera, quan per iniciativa pròpia va contactar amb Levante-EMV per a oferir-se com a corresponsal del periòdic al seu municipi natal, Albal, localitat que aleshores estava governada per Agustí Zacarés i que generava gran quantitat de notícies. Un any després va passar de la secció local a la d'esports, entrant a la plantilla fixa del diari en 2001.
En 2011 va ser un dels impulsors de la revista de cultura futbolística Panenka, i en 2012 comença a col·laborar amb una altra revista cultural, Lletraferit, de la que passaria a formar part del consell de redacció posteriorment. Amb l'editorial responsable d'esta publicació, Llibres de la Drassana, va publicar en 2015 la seua primera novel·la, Slow West.
A més, ha col·laborat amb relats a l'obra enciclopèdica "Historia del Llevant UD" i en els llibres "El sueño europeo", "Bronco y liguero" i "Últimes vesprades a Mestalla". També ha escrit reportatges sobre política italiana i la màfia siciliana en el Magazine, Levante-EMV i Lletraferit.
És nebot de l'escriptor Ferran Torrent.

## Referències

* 1 2 3 4 5 6 7 Entrevista amb Vicent Chilet a La represa, Ràdio Godella, del 6 de novembre de 2015
* ↑ «La crònica d'una ruta americana». Sons de Xaloc, 29-06-2015. Arxivat de l'original el 2015-11-17. [Consulta: 13 novembre 2015].
* 1 2 «La crónica valenciana de una ruta americana». La Vanguardia, 22-06-2015.
# Moronou

Moronou és una de les 31 regions de Costa d'Ivori. Està situada al centre est del país i rep el seu nom de l'antic Regne de Moronou. La ciutat de Bongouanou n'és la seva capital. La regió de Moronou forma part del districte de Lacs juntament amb les regions de N'Zi i d'Iffou. Moronou té una superfície de 5.570 km² i el 2015 tenia una població aproximada de 352.616 habitants.

## Situació geogràfica i regions veïnes

Moronou està situada al centre est de Costa d'Ivori. Limita amb el districte de Yamoussoukro, al nord, amb Gôh a l'oest, amb Agneby-Tiassa al sud i amb N'Zi a l'est.

## Demografia
### Etnologia i llengües

* Els abés tenen com a llengua pròpia l'abé.

## Departaments i municipis

A la regió de Moronou hi ha tres departaments: Arrah, Bongouanou i M'Batto. Els seus municipis són Anoumaba, Arrah, Bongouanou, M'Batto i Tiémélékro.

## Economia

L'agricultura és el sector econòmic principal de la regió. A més a més, també cal considerar la importància de la ramaderia bovina i d'aviram i de la silvicultura.
El cafè, el cacau, l'oli de palma i l'hevea són alguns dels cultius industrials de Moronou. Els principals productes alimentaris que s'hi cultiven són el nyam, la banana, la mandioca, el taro, l'albergínia, els pebrots la pastanaga.

### Turisme

Els principals atractius turístics de la regió són el llac sagrat Socotê, els festivals del nyam i el llac Bohouné, entre d'altres.

## Cultura

L'ahossi, l'Akpôgbo, l'Akoucoubé, el N'nôrho i el tam-tam parlat són algunes de les danses tradicionals més destacades de la regió. També cal destacar la celebració dels festivals del nyam.

## Referències

* 1 2 3 4 5 «Découverte de la région du Moronou». ARDCI. Arxivat de l'original el 11 d’agost 2015. [Consulta: 1r agost 2015].
* ↑ «Regions of Côte d'Ivoire». statoids. [Consulta: 1r agost 2015].
* 1 2 «Côte d'Ivoire: administrative units, extended». GEOHIVE. [Consulta: 1r agost 2015].
# Albert Auguste Perdonnet

Jean Albert Vincent Auguste Perdonnet (12 de març de 1801, a París – 27 de setembre de 1867, a Canes) va ser un enginyer de ferrocarrils francès. Publicà el primer llibre de text en francès sobre enginyeria de ferrocarrils l'any 1828. També va treballar a investigar i evitar els accidents dels ferrocarrils.
Era d'origen suís. El 1821 entrà a l'École polytechnique, però va ser expulsat l'any següent per la seva activitat política i acusat de Carbonarisme.
El cognom Perdonnet apareix inscrit a la Torre Eiffel.

## Referències

* ↑ Site annales X, Jean Albert Vincent Auguste Perdonnet (1801-1867) lire en ligne Arxivat 2014-02-26 a Wayback Machine. (consulté le 16 juillet 2010).
# Doctor Portuondo

Doctor Portuondo és una sèrie de televisió espanyola del 2021, dirigida per Carlo Padial per a Filmin.

## Sinopsi

El protagonista d'aquesta història és un jove que acaba de començar a anar a un psicòleg per treballar les seves preocupacions i traumes personals. Sartre, Freud, psicoanàlisi... aquests són els eixos principals de la narració que apareixen als crèdits inicials de la sèrie de televisió. El protagonista parla de les seves fòbies a Portuondo, un professional de la salut mental. Li menciona el sexe, la violència, la filosofia i l'espiritualitat. Són temes que li donen maldecaps, i els creadors els tracten amb un toc còmic.

## Repartiment

* Elisabet Casanovas
* Olivia Delcán: Estela
* Jorge Perugorría: Doctor Portuondo
* Berto Romero
* David Pareja
* Liliana Cabal: secretària
* Nacho Sánchez
* Arturo Valls
* Llimoo
* Judit Martin
* Carles Gras: malalt

## Referències

* ↑ Artola, Mikel Yarza. «Komedia, tragedia arintzeko terapia» (en basc). [Consulta: 9 abril 2023].
# Tord del Camerun

El tord del Camerun (Geokichla camaronensis) és un ocell de la família dels túrdids (Turdidae).

## Hàbitat i distribució

Habita els boscos de les terres baixes de Camerun, el Gabon, nord-est de la República Democràtica del Congo i nord-oest d'Uganda.

## Referències

* ↑ «Tord del Camerun». Cercaterm. TERMCAT, Centre de Terminologia. Rev. 20/01/2022(català)
# Manouria emys

La tortuga muntesa (Manouria emys), també coneguda com la tortuga gegant asiàtica de bosc per ser la tortuga més gran del continent asiàtic, o la tortuga asiàtica marró, és una espècie de tortuga terrestre de la família Testudinidae que es distribueix per l'Índia (Assam), Bangladesh, Myanmar (o Myanmar), Tailàndia, Malàisia i Indonèsia (Sumatra, i Borneo). És la tortuga més primitiva de totes les tortugues vives.

## Descripció

És la tortuga més gran del continent asiàtic, una adulta gran de les subespècies del nord, Em phayrei, pot arribar als 25 kg en la natura i molt més en captivitat. Els adults són de color marró fosc o negrós, la closca dels joves és de color marró groguenc, amb taques de color marró fosc.
És la tortuga més primitiva de totes les tortugues vives, d'acord amb estudis morfològics i moleculars. Aquesta és l'única tortuga que pon els seus ous sobre el sòl en un niu, en les construccions de les femelles en la fullaraca. La femella utilitza les dues potes davanteres i del darrere per recollir el material pel niu i posa fins a 50 ous a l'interior, es queda a prop del niu per protegir-lo dels depredadors i d'intrusos.

## Subespècies

* Manouria emys emys: Sud de Tailàndia, Malàisia, Sumatra, Borneo; Localitat tipus: Sumatra. M. e. emys ha separat escuts pectorals, mentre que M. e. phayrei ha unit escuts pectorals.
* Manouria emys phayrei: Nord/oest de Tailàndia, nord-est de l'Índia; Localitat tipus: Arakan, províncies Tenasserim. M. e. phayrei ve de Sir Arthur Purves Phayre (1812-1885), de l'Exèrcit britànic, oficial de l'Índia que es va convertir en Comissionat de la Birmània britànica.

## Referències

* Asian Turtle Trade Working Group (2000). Manouria emys. Llista Vermella de la UICN, Unió Internacional per a la Conservació de la Natura, 2006. Consultat el 11 May 2006 (en anglès). Listed as Endangered (EN A1cd+2cd v2.3)
* Anderson, J. 1871 On Testudo Phayrei, Theob. & Dr. Gray. Ann. Mag. Nat. Hist. (4) 8: 324-330
* Blyth, E. 1854 Notices and descriptions of various reptiles, new or little-known. Part I. J. Asiat. Soc. Bengal 22 [1853]: 639-655
* Schlegel, H. & Müller, S. 1844 Over de Schildpadden van den Indischen Archipel. In: Temminck,V. (1839-1847) Verhandelingen over de natuurlijke geschiedenis der Nederlandsche overzeesche bezittingen, door de leden der Natuurkundige Commisie in Oost-Indie en andere schrijvers. Leijden folio. Afd. 1 Zoologie in 12 afleveringen, met 45 gekl. pl. - Vitg. door C.J. Temminck, Leiden, Leuchtmans u. Hoeck in comm.: 29-36
* Ferdinand Stoliczka|Stoliczka, F. 1871 Note on Testudo Phayrei. Ann. Mag. Nat. Hist. (4) 8: 212

## Enllaços externs

* http://www.tortoise.org/archives/manouria.html
# Marek Petrivalsky

Marek Petrivalsky (Olomouc, República Txeca, 17 de setembre de 1969) és un atleta especialitzat en curses d'orientació, i entrenador i seleccionador català d'aquest esport.
Des de ben aviat impulsà l'orientació catalana com a tècnic de la Federació de Curses d'Orientació de Catalunya (1997-99), i fou seleccionador nacional (1998-2000). Guanyà els 'Dos Dies Internacionals de Catalunya' (2006), i formà part, junt amb Roger Casal Fernàndez i Carles Loré Barraguer, de l'equip que primer es classificà en els Campionats d'Espanya de relleus (1998). Fou també seleccionador cadet de l'equip nacional de la República Txeca i secretari de l'organització dels Campionats del Món (2008).

## Referències

* ↑ «Marek Petrivalsky». Enciclopèdia de l'Esport Català. Grup Enciclopèdia Catalana [Barcelona] [Consulta: 17 juny 2022].
# Marek Leśniewski

Marek Leśniewski (Bydgoszcz, 24 de març de 1963) va ser un ciclista polonès, que fou professional entre 1994 i 1997.
Com a amateur va guanyar la medalla de plata en la prova de Contrarellotge per equips als Jocs Olímpics de 1988. L'any següent repetí medalla en la mateixa prova al Campionat del món.

## Palmarès

* 1983
** 1r a la Dookoła Mazowsza
* 1984
** Vencedor d'una etapa a la Milk Race
** Vencedor de 2 etapes a la Volta a Polònia
* 1985
** 1r a la Volta a Polònia i vencedor de 2 etapes
* 1986
** Vencedor d'una etapa a la Milk Race
* 1988
** Medalla de plata als Jocs Olímpics de Seül a la prova de Contrarellotge per equips, amb Andrzej Sypytkowski, Zenon Jaskuła i Joachim Halupczok
** Vencedor d'una etapa a l'Olympia's Tour
* 1991
** Campió de Polònia en ruta
** Campionat de Polònia en contrarellotge
* 1993
** Campió de Polònia en ruta
** 1r a la París-Roubaix amateur
** Vencedor d'una etapa a la Volta a Polònia
* 1995
** Vencedor d'una etapa al Tour de Poitou-Charentes
* 2000
** 1r al Gran Premi de Montamisé
* 2001
** 1r al Gran Premi de Dourges
** 1r als Tres dies de Cherbourg i vencedor d'una etapa

### Resultats al Tour de França

* 1996. Fora de control (14a etapa)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Marek Maciejewski

Marek Maciejewski (Toruń, Cuiàvia-Pomerània, 6 de juny de 1977) va ser un ciclista polonès, professional des del 2000 al 2007.

## Palmarès

* 2001
** Vencedor d'una etapa a la Volta al Marroc
* 2005
** 1r al Neuseen Classics – Rund um die Braunkohle
** 1r al Memorial Henryk Łasak
* 2006
** Vencedor de 2 etapes al Tour del Senegal

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Mancomunitat de municipis de Vinçà-Canigó

La Mancomunitat de municipis de Vinçà-Canigó és una mancomunitat de serveis de la Catalunya Nord que vertebra una llenca de terreny estret entre la Fenolleda i el Conflent. Els municipis que conformen la mancomunitat tenen com a nucli de serveis i administració la vila de Vinçà, al Baix Conflent. Concretament, la mancomunitat aglutina els següents municipis:
* Sornià, Trevillac, Tarerac i Arboçols, a l'Altiplà de Sornià
* Vinçà, Espirà de Conflent, Rigardà i Jóc, situats a la riba del riu Tet.
* Estoer, Vallestàvia i Vallmanya, dins el massís del Canigó.
# Maria del Mar Bonnín Palou

Maria del Mar Bonnín Palou (Palma, Mallorca, 12 de maig de 1990) és una ciclista balear. Combina la carretera amb el ciclisme en pista. Vinculada a una família lligada al ciclisme, és parella del també ciclista Albert Torres.

## Palmarès en ruta

* 2011
** 1a al Trofeu Roldán

## Palmarès en pista

* 2012
** Campiona d'Espanya en Scratch
* 2015
** Campiona d'Espanya en Scratch

## Referències

* ↑ «Entrevista a Mar Bonnín». ruedalenticular.com. [Consulta: 16 setembre 2017].
* ↑ «Maria Del Mar Bonnin». PCS ProCyclingStats. [Consulta: febrer 2020].
* ↑ «Que el ciclista Albert Torres, junto a su mujer, Mar Bonnín...» (en castellà). Menorca.info, 21-12-2028. [Consulta: 13 març 2022].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Maria del Mar Rey Abad

Maria del Mar Rey Abad (Madrid, 29 de setembre de 1968) és una jugadora de voleibol espanyola ja retirada. Formada en la posició de rematadora, va debutar al club madrileny Aperitivos Medina. El 1990 va fitxar pel RCD Espanyol, amb el qual guanyà una Lliga catalana, Lliga espanyola i una Supercopa espanyola. Fou internacional amb la selecció espanyola de voleibol, destacant la seva participació als Jocs Olímpics de Barcelona 1992.

## Palmarès

* 1 Lliga catalana de voleibol femenina: 1990-91
* 1 Lliga espanyola de voleibol femenina: 1990-91
* 1 Supercopa espanyola de voleibol femenina: 1990-91

## Referències

* ↑ «Maria del Mar Rey Abad». Enciclopèdia de l'esport català. Barcelona: Grup Enciclopèdia Catalana.
* ↑ «Victor Hugo Rupil, nuevo entrenador del RCD Español» ( PDF) (en castellà). El Mundo Deportivo, 21-07-1990. [Consulta: 6 gener 2020].

## Enllaços externs

* Fitxa de Maria del Mar Rey Abad - Volleybox
# Mani Octacili Cras

Marc Octacili Cras (en llatí Marcus Octacilius Crassus) va ser un magistrat romà. Formava part de la gens Otacília, i era de la família dels Crassí.
Va ser elegit cònsol l'any 263 aC junt amb Mani Valeri Màxim Corví Messal·la. Els dos cònsols van anar amb un exèrcit cap a Sicília i van imposar la rendició a nombroses ciutats. Tot seguit van marxar contra Hieró II de Siracusa. El rei, d'acord amb el que volia el poble, va concertar la pau amb Roma. Els cònsols van acceptar la pau, i Hieró va haver de cedir les ciutats que els romans ja havien ocupat i alliberar als presoners romans, a més de pagar un tribut de 200 talents, convertint-se en aliat de Roma.
L'any 246 aC Cras va ser altra vegada cònsol amb Marc Fabi Dorsó Licí, i va fer la guerra contra els cartaginesos, sembla que sense operacions rellevants.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 882.
# Mansabá

Mansabá és una vila i un sector de Guinea Bissau, situat a la regió d'Oio. Té una superfície 1.387 kilòmetres quadrats. En 2008 comptava amb una població de 52.174 habitants.

## Referències

* ↑ Repartition geographique des communautés
* ↑ «Dada de statoids.com».
* ↑ geohive
# Mansa

Mansa fou un estat tributari protegit a l'agència de Mahi Kantha, divisió de Sabar Kantha, a la província de Gujarat, Presidència de Bombai, rodejat per territori del Gaikwar de Baroda. La població el 1881 era de 13.299 habitants.
El sobirà era descendent de la dinastia chaura, que va governar Anhilwara (Patan) el 746-942 i després de la caiguda de la qual van rebre una assignació de terres en una data no coneguda. El 1881 era thakur o raol Raj Singhji de la casta rajput chaura. Els ingressos de l'estat eren de 4.600 lliures i el tribut de 1.175 lliures que es pagaven al Gaikwar de Baroda.
La capital era Mansa a 23° 26′ N, 72° 43′ E﻿ / ﻿23.433°N,72.717°E﻿ / 23.433; 72.717 amb una població el 1881 de 7.898 habitants i el 1901 de 9.530. Tenia una gran comunitat de mercaders i era considerada la ciutat més rica de Mahi Kantha.

## Llista de thakurs

* Raol Sursinhji
* 14 generacions
* Raol Rajsinhji Bhimsinghji ?-1889
* Raol Shri Takhsinhji 1889-?
* Raol Shri Sajjansinhji (fill)
* Rao Shri Vanrajsinhji (sill)

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Marmalade Boy

Marmalade Boy (ママレード・ボーイ, Mamarēdo Bōi), és un manga shojo creat per Wataru Yoshizumi. Va ser publicat per Shueisha en la revista Ribon entre el maig de 1992 i l'octubre de 1995, recollits en vuit volums tankōbon, que vengueren més de 10 milions de còpies. La sèrie va ser adaptada per Toei Animation com una sèrie d'anime de 76 episodis de televisió que es va transmetre per TV Asahi i Fuji TV el 1994 i 1995. Hi hagué una seqüela cinematogràfica estrenada el 1995. La sèrie també va ser adaptada com a sèrie de televisió de 30 episodis d'acció en viu que es va transmetre a Taiwan el 2002. El 2018 hi hagué una seqüela en manga, Marmalade Boy Little.
El manga va ser publicat en anglès per TOKYOPOP, que també va llicenciar la sèrie d'anime. TOKYOPOP des de llavors ha perdut la llicència per a la sèrie de manga, com Shueisha es va negar a renovar-lo, deixant els llançaments fora d'impressió. Ells també van ser incapaços de renovar la llicència durant els primers 24 episodis de l'anime.

## Argument

Miki Koishikawa, la protagonista i la seva vida ordinària com a estudiant de segon any de secundària es posa de cap quan els seus pares que de sobte anuncien que es divorciaran, per tal d'intercanviar parelles amb una parella que van conèixer a Hawaii. Ells busquen l'aprovació del canvi impactant, i en un sopar en la qual Miki es reuneix l'altra parella, així com el seu fill, Yu, que és de la seva edat, ella accepta a contracor l'acord. Yu, mentre que en un primer moment un idiota que pren cada oportunitat per burlar-se de Miki, resulta divertit i atractiu, i Miki comença a enamorar-se d'ell. A poc a poc, ella accepta el seu acord de la nova família, i s'obre a Yu, ja que es converteixen en amics.
Relació de Miki i Yu comença a complicar a causa de les relacions anteriors que tenien i es va desenvolupar amb altres personatges. Aquests inclouen company molt de temps de Miki i aixafar anterior, Suou Ginta, i ex-xicota de Yu, Arimi Suzuki. Un argument secundari de secundària es desenvolupa quan la millor amiga de Miki, Meiko Akizuki comença a tenir els seus propis problemes a causa de la relació que s'ha ficat amb el seu mestre, Namura Shin'ichi.
Al llarg de la sèrie, la relació de Miki i Yu es desenvolupa més i va tractar, influenciat per altres personatges que els envolten i les relacions que es desenvolupen amb aquests personatges.

## Vegeu també

* Wataru Yoshizumi

## Referències

* ↑ Yoshizumi, Wataru. «The Inside Story of Marmalade Boy». A: Marmalade Boy, Volume 8. Los Angeles, California: Tokyopop, 2003-08-05, p. 172–175. ISBN 1-59182-192-4. OCLC 53040858.
* ↑ «Marmalade Boy Kanzenban Releases» (en japonès). Shueisha. [Consulta: 11 abril 2008].
* ↑ «"Marmalade Boy" Live-Action Film Teaser Announces April 27, 2018 Release». Arxivat de l'original el de gener 8, 2023. [Consulta: de juny 13, 2021].
* ↑ «Marmalade Boy Sequel Manga to Launch in March», 27-02-2013. [Consulta: 19 octubre 2020].
* ↑ «Marmalade Boy Little Manga Ends Next Month», 27-08-2018. [Consulta: 19 octubre 2020].